Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: fogva – az Alkotmánybíróságról szóló 1989. évi XXXII. törvény (a továbbiakban: Abtv.) 1. §-ának a) pontja, 21. §
Paragraph Index: 13

(1) bekezdésének b) pontja és a 35. §-a alapján az SPS törvény elõ zetes alkotmányossági vizsgálatát kezdeményezte. A köztársasági elnök indítványa értelmében a kihirdetésre megküldött törvény 15. § (3) bekezdés a) pontja alkotmányellenes, sérti az Alkotmány 2. § (1) bekezdésében foglalt jogállamiság elvébõl következõ jogbiztonság elvét. Az indítvány lényege szerint a törvény által bevezetni kívánt, a termõföldtõl és termeléstõl eloldott támogatási jogosultságnak mint a termelõt megilletõ új, önálló vagyoni értékû jog egyik elemének a törvény hatálybalépése elõtti harmadik évben (2006-ban) igénybe vett nemzeti támogatásokhoz kötése a jogosultság elsõ kiosztásakor – az érintetteknek a megváltozott jogszabályi környezethez való alkalmazkodásra biztosított kellõ felkészülési idõ hiánya miatt – sérti a jogbiztonságot. Az indítvány szerint a törvény 15. § (3) bekezdése a korábbi támogatási rendszer szabályainak megváltozásához kapcsolódik. A törvény alapjaiban változtatja meg a támogatás rendszerét, és a támogatásban való részvétel feltételeit részben a múltban létrejött jogviszonyokra alapozza, úgy, hogy az érintettek korábbi vagyoni hatású döntéseiknél, jogviszonyaik alakításánál értelemszerûen nem számolhattak a jelen törvénybõl adódó következményekkel. Ez különösen hátrányosan érinti azokat a földtulajdonosokat, akik 2006 elõtt vagy 2006-ban haszonbérbe adták termõföldjüket. Az erre vonatkozó szerzõdés megkötésekor ugyanis a tulajdonosok nem tudhatták, hogy a haszonbérleti szerzõdés alapján 2009-tõl az SPS törvény alapján a haszonbérlõ szerez támogatási jogosultságot. Ez a tulajdonosok számára azért hátrányos, mert a támogatási jog adott haszonbérlõhöz rendelése, a konkrét termõföldtõl való eloldása jelentõsen megnehezíti más haszonbérlõvel a szerzõdéskötést, és az ingatlan eladását is. Az új haszonbérlõ, vagy az új tulajdonos ugyanis nem szerzi meg automatikusan a területhez tartozó korábbi támogatási jogosultságokat. A mezõgazdasági termelõk körén belül is hátrányos helyzetbe kerülnek azok, akik az SPS törvény alapján, az SPS törvény 15. § (3) bekezdése a) pontjában meghatározott bázisidõszakban – a 2006. naptári évben – nem részesültek releváns támogatásban a nemzeti költségvetésbõl. Ezzel egyebek mellett mindazok a termelõk hátrányt szenvednek az SPS törvény értelmében, akik vagy a 2007. vagy a 2008. naptári évben kezdték meg tevékenységüket, vagy növelték az általuk megmûvelt, támogatásra jogosító területet. A 2006. naptári év bázisévként való kijelölése miatt e termelõk tényleges támogatása adott esetben jelentõsen csökkenhet.

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes